ביטוח תכולה במסגרת ביטוח דירה מעניק כיסוי עבור רכוש הנמצא בבית או בדירה מפני נזקים כמו: שריפה, גניבה, נזקי טבע, נזקי צנרת ועוד. ביטוח זה אינו כולל ציוד הנמצא בגינה ובאיזור הציבורי של הבניין במקרה של דירה בבית משותף. לגבי פריטים יקרי ערך מגבילה חברת הביטוח את הכיסוי הביטוחי עבורם. במידה ותרצו להוסיף כיסוי עבור תוספות אלו לפוליסת הביטוח ניתן לבצע הרחבה דרך חברת הביטוח לפוליסה. כמו כן לא ניתן לבטח רק חלק מתכולת הדירה.
על פי מה נקבע סכום הפרמיה עבור ביטוח תכולה?
סכום הפרמיה עבור פוליסת ביטוח תכולה נקבע על פי שני קריטריונים: שווי הערכת התכולה ומידת הסיכון של הנכס. חברות הביטוח דורשות מבעל הנכס להתקין אמצעי מיגון כמו: סורגים, אזעקה, שימוש בשירותי שמירה וכו'. מחד, אמצעי מיגון אלה עשויים להוזיל את עלות הפוליסה ומצד שני, סכום הפרמיה יעלה ככל שרמת הסיכון בדירה יעלה כמו לדוגמא בדירה שנמצאת בקומת קרקע ללא סורגים וללא אזעקה מידת הסיכון שלה ייחשב כגבוה.
בחלק מהמקרים יכולה חברת הביטוח לסרב לבטח את התכולה במידה ואמצעי המיגון לא יותקנו.מידת הסיכון של הנכס יכולה להיות גם מושפעת מאיזור הגיאוגרפי בו נמצא הנכס, באיזורים גיאוגרפיים שבהם יש סיכון רב יותר לפריצות כמו למשל באיזור הדרום תיהיה פרמיית הביטוח יקרה יותר. איזור הצפון מתאפיין כאיזור שבו אחוז הפריצות נמוך באופן משמעותי ולכן חברות הביטוח מציעות פרמיות זולות יותר למבטחים דירות באיזור הצפון.
למי כדאי לרכוש פוליסת ביטוח תכולה?
למי שיש בדירה רכוש יקר ערך כמו למשל: מסכי פלזמה, מחשבים יקרים, מצלמה וכו' כדאי לרכוש פוליסת ביטוח עבור התכולה. גם כאן מהווה האיזור הגיאוגרפי שיקול לרכישת ביטוח תכולה. באיזורים שהינם מועדים לפריצות מומלץ מאוד לבטח את התכולה. כמו כן מיקום הדירה באיזורים מוארים והומי אדם מורידים את מידת הסיכון לפריצות אך עם זאת מהווים פגיעה באיכות החיים.
פריצות רבות מאופיינות בגניבת פריטים קטנים ויקרים כמו: תכשיטים, מחשבים ניידים, שעונים וכו'. לרוב מפאת הכובד לא ייגנב מקרר או מכונת כביסה ולכן כדאי מאוד לבטח את תכולת הבית עבור הפריטים הקטנים שהינם יקרים וקל מאוד לגנוב אותם.
ביטוח תכולה במקרה של דירה מושכרת במקרה של מגורים בדירה מושכרת מומלץ לדיירים השוכרים לבטח את התכולה. כאשר הינך שוכר דירה אין צורך לבטח את המבנה כי אינך בעל הדירה אך חשוב לבטח את הרכוש שלך שנמצא בתוך הדירה.